O B E C S O K O L O V C E

**Piešťanská 234/84, 922 31 Sokolovce**

**Okresný úrad Trnava**

**Odbor výstavby a bytovej politiky,**

**Oddelenie územného plánovania**

Kollárova č. 8

917 02 Trnava

Č. j. ................. v Sokolovciach dňa …………

Vec: **Žiadosť o preskúmanie „Územného plánu obce Sokolovce – Zmeny a doplnky č. 3“ podľa § 25 ods. 1 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len stavebný zákon).**

Obec Sokolovce, ako orgán územného plánovania v súlade s ustanoveniami § 16 – 18 stavebného zákona, zabezpečila vypracovanie „Územného plánu obce Sokolovce – Zmeny a doplnky č. 3“.

V súlade s ustanoveniami § 25 ods. 1 stavebného zákona, Vás žiadame o preskúmanie „Územného plánu obce Sokolovce – Zmeny a doplnky č. 3“.

S pozdravom,

---------------------------------------

starosta obce

Prílohy:

„Územný plán obce Sokolovce – Zmeny a doplnky č. 3“ – schvaľovací elaborát.

**Ú z e m n ý p l á n o b c e**

**SokolOVCE**

**Zmeny a doplnky č. 3**

**schvaľovací elaborát**

**OBSAH:**

**„Územný plán obce Sokolovce – Zmeny a doplnky č. 3“** (upravený podľa výsledkov pripomienkového konania)

**Prílohy:**

**Uznesenie OZ v Sokolovciach č. ..... zo dňa ......** (návrh uznesenia)

**Všeobecne záväzné nariadenie obce Sokolovce č. ..... zo dňa ..........** (návrh VZN)

**Správa o obstaraní návrhu „Územného plánu obce Sokolovce – Zmeny a doplnky č. 3“**

**Vyhodnotenie stanovísk a pripomienok uplatnených pri prerokovaní návrhu „Územného plánu obce Sokolovce – Zmeny a doplnky č. 3“**

**Vyjadrenia účastníkov pripomienkového konania k návrhu „Územného plánu obce Sokolovce – Zmeny a doplnky č. 3“**

**Stanovisko Okresného úradu Trnava, odboru výstavby a bytovej politiky, oddelenia územného plánovania - č. j. OÚ-TT-OVBP1-.............. zo dňa ... ... ....**

**Stanovisko Okresného úradu Trnava, odboru opravných prostriedkov - č. j. OÚ-TT-OOP6-2019/032194 zo dňa 11. 09. 2019**

**Rozhodnutie zo zisťovacieho konania posúdenia strategického dokumentu Územného plánu obce Sokolovce - Zmeny a doplnky č. 3, vydaného** **Okresným úradom Piešťany, odborom starostlivosti o životné prostredie pod č.: OU-PN-OSZP-2019/007160-Kv zo dňa 19. 08. 2019.**

**UZNESENIe OZ v Sokolovciach č. ...... zo dňa ..........**

Obecné zastupiteľstvo v Sokolovciach

###### **berie na vedomie**

1. Správu o obstaraní návrhu „Územného plánu obce Sokolovce – Zmeny a doplnky č. 3“.
2. Stanovisko Okresného úradu Trnava, odboru výstavby a bytovej politiky zn. ................ zo dňa ............... k návrhu „Územného plánu obce Sokolovce – Zmeny a doplnky č. 3.“

###### **schvaľuje**

###### „Územný plán obce Sokolovce – Zmeny a doplnky č. 3“.

1. Rozhodnutie schvaľujúceho orgánu o námietkach a pripomienkach uplatnených pri prerokovaní návrhu „Územného plánu obce Sokolovce – Zmeny a doplnky č. 3.“
2. Všeobecne záväzné nariadenie obceSokolovce, ktorým sa vyhlasuje záväzná časť návrhu „Územného plánu obce Sokolovce – Zmeny a doplnky č. 3.“

###### **odporúča**

###### starostovi obce Sokolovce

1. Zabezpečiť vypracovanie čistopisu „Územného plánu obce Sokolovce – Zmeny a doplnky č. 3“, a jeho uloženie na Okresnom úrade Trnava, odbore výstavby a bytovej politiky, na Spoločnom úrade Samosprávy so sídlom v Trebaticiach a na Obecnom úrade v Sokolovciach a zaslať registračný list o obsahu územného plánu spolu s kópiou uznesenia o jeho schválení Ministerstvu dopravy a výstavby SR.
2. Vyhlásiť záväzné časti „Územného plánu obceSokolovce – Zmeny a doplnky č. 3“, všeobecne záväzným nariadením a zverejniť ich v zmysle § 27 ods. 3 a 4 písm. a) a b) zák. č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

**Všeobecne záväzné nariadenie obce Sokolovce č. ....... zo dňa ............**

**ktorým sa vyhlasuje záväzná časť „Územného plánu obce Sokolovce – Zmeny a doplnky č. 3.“**

Obec Sokolovce podľa § 27 ods. 3 zák. č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov

**vydáva toto všeobecne záväzné nariadenie:**

**§ 1**

1. Vyhlasuje sa záväzná časť „Územného plánu obce Sokolovce - Zmeny a doplnky č. 3“ Priestorové vymedzenie zmien a doplnkov je znázornené vo výkrese **č. 2.1: Komplexný výkres priestorového usporiadania a funkčného využívania územia, M 1: 5000 – výrez + priesvitka.**
2. Základné zásady usporiadania územia a limity jeho využitia určené v záväzných regulatívoch funkčného a priestorového usporiadania územia a vymedzenie verejnoprospešných stavieb sú záväznou časťou „Územného plánu obce Sokolovce - Zmeny a doplnky č. 3“, a sú uvedené v textovej časti územného plánu ako kapitola **č. B: Záväzná textová časť** a sú neoddeliteľnou prílohou č.1 tohto VZN.
3. Záväzné regulatívy funkčného a priestorového usporiadania územia a limity jeho využitia, plochy pre verejnoprospešné stavby sú vymedzené vo výkrese **č. 2.2: Komplexný výkres priestorového usporiadania a funkčného využívania územia – záväzná časť riešenia a verejnoprospešné stavby, M 1: 5000 - výrez,** „Územného plánu obce Sokolovce - Zmeny a doplnky č. 3“, a sú neoddeliteľnou prílohou č.2 tohto VZN.

**§ 2**

Dokumentácia schváleného „Územného plánu obce Sokolovce - Zmeny a doplnky č. 3“ je uložená a možno do nej nahliadnuť na Okresnom úrade Trnava, odbore výstavby a bytovej politiky, na Spoločnom úrade Samosprávy so sídlom v Trebaticiach a na Obecnom úrade v Sokolovciach.

**§ 3**

Toto nariadenie nadobúda účinnosť dňa .......... (15-tym dňom od schválenia)

Vyvesené dňa: 08. 02. 2018

Zvesené dňa: ............ *(30 dní od vyvesenia – podľa stavebného zákona)*

**Správa o obstaraní Návrhu „Územného plánu obce Sokolovce - Zmeny a doplnky č. 3“**

Vypracovanie návrhu „Územného plánu obce Sokolovce - Zmeny a doplnky č. 3“ objednala u spracovateľa DMProjekt s.r.o. - ObecSokolovce.

Obecný úrad Sokolovce oznámil verejnosti prerokovanie návrhu „Územného plánu obce Sokolovce - Zmeny a doplnky č. 3“oznamom vyveseným na úradnej tabuli Obecného úradu v Sokolovciach dňa **17. 07. 2019** a zveseným dňa **17. 08. 2019** (pozri „Oznam“ v prílohe). Návrh „Územného plánu obce Sokolovce - Zmeny a doplnky č. 3“ bol vystavený počas 30 dní na verejné nahliadnutie na Obecnom úrade Sokolovce a na internetovej stránke obce[www.sokolovce.sk](http://www.sokolovce.sk). Zo strany verejnosti boli vznesené dve pripomienky. Vyhodnotenie týchto pripomienok je v časti „Výrok schvaľujúceho orgánu k pripomienkam a námietkam uplatneným pri prerokovaní návrhu „Územného plánu obce Sokolovce - Zmeny a doplnky č. 3“ (pozri bod 13 a 14 vyhodnotenia stanovísk a pripomienok). *Toto zmeň ak pripomienky/podnety vypustíš*

Dotknutým obciam, dotknutým samosprávnym krajom, dotknutým orgánom a dotknutým právnickým osobám oznámil Obecný úrad Sokolovce začatie prerokovania listami zo dňa **17. 07. 2019,** ktorých súčasťou bolo oznámenie o možnosti nahliadnutia na návrh „Územného plánu obce Sokolovce - Zmeny a doplnky č. 3“ na Obecnom úrade Sokolovce a na internetovej stránke obce[www.sokolovce.sk](http://www.sokolovce.sk) (pozri vzor listu Oznámenie – o začatí obstarávania návrhu riešenia „Územného plánu obce Sokolovce - Zmeny a doplnky č. 3“ v prílohe). Prerokovania návrhu „Územného plánu obce Sokolovce - Zmeny a doplnky č. 3“ sa zúčastnilo celkom **25** účastníkov prerokovania(pozri Rozdeľovník v prílohe), z toho **12** zaslalo svoje stanovisko a **13** sa nevyjadrilo. Vyhodnotenie pripomienok je v časti „Výrok schvaľujúceho orgánu k pripomienkam a námietkam uplatneným pri prerokovaní návrhu „Územného plánu obce Sokolovce - Zmeny a doplnky č. 3“. Všetky pripomienky a námietky uplatnené pri prerokovaní budú akceptované v čistopise „Územného plánu obce Sokolovce - Zmeny a doplnky č. 3“, resp. v ďalšom procese.

Vypracovala:

Ing. arch. Miroslava Valková, splnomocnená k obstarávaniu „Územného plánu obce Sokolovce - Zmeny a doplnky č. 3“

Prílohy:

* Dohoda o obstarávaní ÚPD obce Sokolovce
* Oznam
* Oznámenie - o začatí obstarávania návrhu riešenia „Územného plánu obce Sokolovce - Zmeny a doplnky č.3“
* Rozdeľovník - dotknuté orgány
* Záznam z opätovného prerokovania pripomienok.

**VYHODNOTENIE STANOVÍSK A PRIPOMIENOK uplatnenýCH PRI PREROKOVANÍ Návrhu územného plánu obce Sokolovce - Zmeny a doplnky č. 3**

Vyhodnotenie a rozhodnutie schvaľujúceho orgánu o námietkach a pripomienkach uplatnených pri prerokovaní návrhu „Územného plánu obce Sokolovce - Zmeny a doplnky č. 3“:

| **Por. č.** | **Názov dotknutého orgánu št. správy, organizácie, občana** | **Stanoviská a pripomienky** | **Vyhodnotenie a rozhodnutie o pripomienkach** |
| --- | --- | --- | --- |
| 1. | Krajský pamiatkový úrad Trnava  č.KPUTT-2019/18834-2/64398/KSI  zo dňa 13.08.2019 | súhlasí bez pripomienok. | Berie sa na vedomie. |
| 2. | Okresný úrad Trnava, odbor výstavby a bytovej politiky, oddelenie územného plánovania  č. OÚ-TT-OVBP1-2019/027536/Há zo dňa 14. 08. 2019 | - upozorňujeme obec, že pri realizácii miestnych komunikácií v novo navrhovaných lokalitách ZaD3.1 a ZaD3.2, je potrebné dodržiavať navrhované umiestnenie koridorov cestných komunikácií v zmysle záväznej grafickej časti,  - ďalej je v záväznej časti zadefinovaný regulatív „maximálnej miery zastavania objektmi“ na regulačný blok, čo v praxi nie je jednoduché dodržiavať, preto odporúčame stanoviť tento priestorový regulatív na plochu pozemku,  - žiadne ďalšie pripomienky k ÚPD „Územný plán obce Sokolovce – zmeny a doplnky č.3” nemáme,  - v prípade, že budú uplatnené stanoviská a písomné pripomienky, ktoré nebudú môcť byť zohľadnené, žiadame byť informovaní o termíne ich opätovného prerokovania podľa § 22 ods. 7 stavebného zákona, prípadne odporúčame k uvedenému prerokovaniu prizvať pracovníka tunajšieho orgánu územného plánovania,  - pred predložením ÚPD „Územný plán obce Sokolovce – zmeny a doplnky č.3” obecnému zastupiteľstvu na schválenie je obec Sokolovce povinná požiadať tunajší úrad o preskúmanie návrhu ÚPN obce podľa § 25 ods. 1 stavebného zákona, inak je ÚPN v celom rozsahu neplatný,  - k žiadosti o preskúmanie v zmysle § 25 ods. 1 stavebného zákona predloží Obec Sokolovce, v zastúpení starostom obce, podklady podľa § 25 ods. 2 stavebného zákona, oznámenie o vyvesení a zvesení návrhu, doklad o prerokovaní návrhu s dotknutými právnickými, fyzickými osobami a dotknutými organizáciami a orgánmi štátnej správy (môže byť zápisnica z prerokovania, prípadne fotokópie stanovísk) - fotokópie doručeniek, vyhodnotenie stanovísk a pripomienok, návrh všeobecne záväzného právneho predpisu, ktorým sa vyhlasuje záväzná časť ÚPD, stanovisko v zmysle § 9 ods. 1 písm. a) zákona NR SR č. 543/2002 Z. z. o ochrane prírody a krajiny vydané príslušným orgánom štátnej správy na úseku ochrany prírody a tvorby krajiny, stanovisko príslušného Regionálneho úradu verejného zdravotníctva a súhlas na použitie poľnohospodárskej pôdy na iné účely podľa zákona NR SR č. 220/2004 Z. z. vydaný príslušným orgánom ochrany poľnohospodárskeho pôdneho fondu, dohodu medzi Obcou Sokolovce, v zastúpení starostom obce a osobou odborne spôsobilou na obstarávanie ÚPD a ÚPP a doklad o odbornej spôsobilosti obstarávateľa. | Berie sa na vedomie.  Akceptuje sa v upravenom návrhu (v kapitole č. B.2.1).  Berie sa na vedomie.  Akceptuje sa.  Akceptuje sa.  Akceptuje sa. |
| 3. | Okresný úrad Trnava, odbor starostlivosti o životné prostredie , oddelenie ochrany prírody a vybraných zložiek životného prostredia kraja, č. OU-TT-OSZP1-2019/027972/Pt zo dňa 08.08.2019 | Bez pripomienok.  Vyjadrenie nenahrádza povolenie ani súhlas podľa ustanovení tohto zákona a nie je rozhodnutím podľa predpisov o správnom konaní. Osobitné predpisy ako aj ostatné ustanovenia zákona ostávajú vydaním tohto vyjadrenia nedotknuté. | Berie sa na vedomie. |
| 4. | Regionálny úrad verejného zdravotníctva so sídlom v Trnave, č. RÚVZ/2019/03105/Ha-HŽP zo dňa 08.08.2019 | **- sa** **súhlasí,** | Berie sa na vedomie. |
| 5. | Dopravný úrad, č. 16566/2019/ROP-002/36369 zo dňa 06.08.2019 | Bez pripomienok. | Berie sa na vedomie. |
| 6. | Okresný úrad Piešťany, odbor krízového riadenia, č. OÚ-PN-OKR-0017829/2019 zo dňa 25.07.2019 | Bez pripomienok. | Berie sa na vedomie. |
| 7. | Krajské riaditeľstvo hasičského a záchranného zboru v Trnave, č. KRHZ-TT-OPP-416-001/2019 zo dňa 24.07.2019 | 1.Pri zmene funkčného využívania územia riešiť požiadavky vyplývajúce zo záujmov požiarnej ochrany v súlade so zákonom č.314/2001 Z. z. o ochrane pred požiarmi v znení neskorších predpisov a súvisiacimi predpismi.  2. Pri zmene funkčného využívania územia riešiť rozvody vody na hasenie požiarov v uvedenej lokalite v zmysle vyhlášky MV SR č. 699/2004 Z. z. o zabezpečení stavieb vodou na hasenie požiarov. | Akceptuje sa pre ďalší postup. |
| 8. | TTSK, oddelenie územného plánovania a životného prostredia,  č. 11295/2019/OÚPaŽP-3/So zo dňa 13.08.2019 | Po oboznámení sa s predkladaným dokumentom „Zmeny a doplnky č. 3 ÚPN O Sokolovce“ môžeme konštatovať, že jeho návrh vytvára podmienky na zmenu funkčného využitia územia a to na bývanie v rodinných domoch. V procese prerokovania predchádzajúcich Zmien a doplnkov č. 2 ÚPN O Sokolovce sme namietali záber poľnohospodárskej pôdy o výmere 26,2735 ha na bývanie v rodinných domoch. Dôvodom bolo množstvo rezervovaných a ešte nenaplnených plôch určených na bývanie v rodinných domoch v už schválenom ÚPN O Sokolovce v znení neskorších zmien a doplnkov. Pri dorokovaní dňa 12.1.2018 sme súhlasili s návrhom v celom rozsahu za podmienky, že pri najbližšej aktualizácii ÚPN O prehodnotia už rezervované plochy pre bývanie a vytypované lokality navrhnú na zrušenie (napr. lokalita 5a a iné). Nakoľko v návrhu predmetných zmien a doplnkov nebol zohľadnený dohovor z dorokovania Zmien a doplnkov č. 2 ÚPN O TTSK - oddelenie územného plánovania a životného prostredia nesúhlasí s návrhom Zmien a doplnkov č. 3 ÚPN O Sokolovce. | Akceptuje sa v upravenom návrhu v zmysle dorokovania:  Na základe dorokovania zo dňa 19.12.2019, na ktorom bol obcou doložený aj súhlas orgánu ochrany poľn. pôdy k riešeným lokalitám, TTSK súhlasí s ponechaním riešených lokalít ZaD3.1, ZaD3.2 za podmienky, že v upravenom návrhu bude vypustená výhľadová lokalita č. (5b) a ak je vo výhľade aj č. (2) a že obec pri najbližšej aktualizácii ÚPN dodrží aj svoj záväzok zo dňa 12.01.2018 a prehodnotí aj návrhové lokality (napr. lokalitu 5a príp. iné). |
| 9. | MŽP SR, odbor štátnej geologickej správy  č. 2287/2018-5.3 10370/2018 zo dňa 01.03.2018 | 1. V katastrálnom území obce Sokolovce (ďalej len „predmetné územie") je evidovaná skládka odpadov tak, ako je zobrazené na priloženej mape.  Ministerstvo odporúča uvedenú skládku odpadov dostatočne zohľadniť v územnoplánovacej dokumentácii.  2. Predmetné územie spadá do nízkeho až stredného radónového rizika tak, ako je to zobrazené na priloženej mape. Stredné radónové riziko môže negatívne ovplyvniť možnosti ďalšieho využitia územia.  3. Informácie o geotermálnej energii v predmetnom území sú k dispozícii na webovej stránke Štátneho geologického ústavu Dionýza Štúra - aplikácia Atlas geotermálnej energie [http://apl.geology.Sk/mapportal/#/aplikacia/14](http://apl.geology.Sk/mapportal/%23/aplikacia/14).  Podľa § 20 ods. 3 geologického zákona ministerstvo vymedzuje ako riziko stavebného využitia územia výskyt stredného radónového rizika. Vhodnosť a podmienky stavebného využitia územia s výskytom stredného radónového rizika je potrebné posúdiť podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a vyhlášky MZ SR č. 98/2018 Z. z., ktorou sa ustanovujú podrobnosti o obmedzovaní ožiarenia pracovníkov a obyvateľov z prírodných zdrojov ionizujúceho žiarenia. | Berie sa na vedomie – skládka sa nachádza mimo riešeného územia a je zakreslená v platnom ÚPN v znení neskorších zmien a doplnkov (výkresy č. 2.1, 2.2) – informatívna príloha zo ZaD č. 1 je uvedená aj v ZaD č. 3. |
| 10. | Slovenský vodohospodársky podnik, š. p., OZ Piešťany, č. CS SVP OZ PN 6058/2019/2 CZ 25 461/2019/220 zo dňa 20.08.2019 | Katastrálnym územím obce Sokolovce preteká nami spravovaný vodohospodársky významný vodný tok Váh a drobné vodné toky Sokolovské mŕtve rameno a niekoľko bezmenných vodných tokov.  K navrhovaným lokalitám nemáme zásadné pripomienky, nakoľko sa nenachádzajú v blízkosti nami spravovaných vodných tokov. Z hľadiska správcu tokov a povodia. Vás žiadame rešpektovať nasledovné:   * + Dažďové vody zo striech a spevnených plôch zo všetkých navrhovaných lokalít žiadame v maximálnej miere zdržať v území na jednotlivých pozemkoch (zachovať retenčnú schopnosť územia) akumuláciou do zberných nádrží a následne túto vodu využívať na závlahu pozemkov a kontrolovane, len v minimálnom množstve vypúšťať do recipientu po odznení prívalovej zrážky.   + Návrh odvádzania a čistenia odpadových vôd z rozvojových lokalít musí zohľadňovať požiadavky na čistenie vôd v zmysle Zákona o vodách č.364/2004 Z. z. a NV SR č.269/2010 Z. z,, ktorým sa ustanovujú požiadavky na dosiahnutie dobrého stavu vôd.   + Komplexne riešiť odtokové pomery v povodiach s dôrazom na spomalenie odvedenia povrchových vôd z územia v súlade s ekologickými limitmi využívania územia a ochrany prírody.   + Taktiež je potrebné realizovať opatrenia na zachytávanie plávajúcich látok tak, aby nebola zhoršená kvalita vody v recipiente v súlade s ustanovením §36 ods. 17 zákona č. 364/2004 Z. z. v znení neskorších predpisov (vodný zákon) a v zmysle požiadaviek NV SR č. 269/2010 Z. z. podľa § 9.   Akúkoľvek investorská činnosť a výsadbu porastov v blízkosti vodných tokov a ich ochranného pásma požadujeme odsúhlasiť s našou organizáciou. | Berie sa na vedomie.  Akceptuje sa pre ďalší postup.  Akceptuje sa pre ďalší postup. |
| 11. | Okresný úrad Piešťany, odbor cestnej dopravy a pozemných komunikácií, č. OÚ-PN-OCDPK-2019/007128 zo dňa 01.08.2019 | **1.** Pri spracovaní ďalších stupňov dokumentácie územného plánu musia byť dodržané ustanovenia zákona č. 135/1961 Zb. o pozemných komunikáciách (cestný zákon) v znení neskorších predpisov a vyhlášky č. 35/1984 Zb., ktorou sa vykonáva zákon o pozemných komunikáciách (cestný zákon).  **2.** Žiadame rešpektovať ochranné pásma ciest II/507 a III/1270 v danom území. V ochranných pásmach ciest II/507 a III/1270 môžu byt umiestnené pripojenia, účelových komunikácií, miestnych komunikácii, napojenie stavieb na inžinierske siete, príp. izolačná zeleň. Podľa § 11 ods. 2 zákona č. 135/1961 Zb., je v cestných ochranných pásmach zakázaná alebo obmedzená činnosť, ktorá by mohla ohroziť cesty alebo premávku na nich, výnimky z tohto zákazu povoľuje v odôvodnených prípadoch príslušný cestný správny orgán. Podľa § 11 ods. 5 zákona č. 135/1961 Zb. povolením výnimiek nesmie dôjsť k rozšíreniu súvislej zástavby obcí obstavovaním komunikácie.  **3.** **Každý prípadný zásah do telies ciest II/507 a III/1270 môže byť zrealizovaný až po vydaní povolenia Okresného úradu Piešťany, odboru cestnej dopravy a pozemných** **komunikácií /napojenie na inžinierske siete, umiestnenie dopravných značiek, zriadenie pripojenia/.**  **4.** **Pri navrhovaní a realizácii nových dopravných napojení na cesty II/507 a III/1270** **musia byť dodržané všetky platné príslušné STN. Upozorňujeme najmä na dodržanie najmenších prípustných vzdialeností cestných križovatiek v súlade s STN 73 6101 „Projektovanie ciest a diaľnic", resp. najmenších vzdialeností križovatiek v súlade s STN 73 6110 „Projektovanie miestnych komunikácií“.**  **5.** Predmetom návrhu "Územného plánu obce Sokolovce - Zmeny a doplnky č. 3" je využitie lokalít č. 1 a 2 na funkciu bývania v rodinných domoch. Vo výkrese č. 2.1 je napojenie predmetných lokalít na sieť pozemných komunikácií navrhnuté spoločnou komunikáciou, ktorá má byť pripojená na cestu II/507. Predmetná komunikácia musí byť navrhnutá a realizovaná ako dvojpruhová obojsmerná obslužná komunikácia funkčnej triedy minimálne C2 a musí spĺňať kritériá v zmysle STN 73 6110 „Projektovanie miestnych komunikácií". Zachovanie bezpečnosti a plynulosti cestnej premávky vo vznikajúcej križovatke odporúčame vyriešiť vytvorením samostatných odbočovacích jazdných pruhov na ceste II/507. V danom území požadujeme dodržať ochranné pásmo cesty II/507, preto tu nesmie dochádzať k rozšíreniu súvislej zástavby obstavovaním cesty II/507. Takisto v danom úseku cesty II/507 nesmie dochádzať k rozširovaniu sídelného útvaru obce posúvaním dopravných značiek označujúcich začiatok a koniec obce.  **6.** Akýkoľvek projekt stavebnej činnosti v dotyku s cestami II/507 a III/1270 alebo stavebných úprav týchto ciest, musí byť predložený Okresnému úradu Piešťany, odboru cestnej dopravy a pozemných komunikácií!  **7.** Každý ďalší stupeň projektovej dokumentácie činnosti vykonávanej v dotyku s cestami II/507 a III/1270 musí byť predložený Okresnému úradu Piešťany, odboru cestnej dopravy a pozemných komunikácií na vyjadrenie.  Toto vyjadrenie nenahrádza povolenie, nie je rozhodnutím podľa predpisom o správnom konaní (správny poriadok). | Akceptuje sa pre ďalší postup.  Akceptuje sa pre ďalší postup.  Akceptuje sa pre ďalší postup.  Akceptuje sa pre ďalší postup.  Akceptuje sa v upravenom návrhu (v kapitole č. B.4.1).  Akceptuje sa pre ďalší postup.  Akceptuje sa pre ďalší postup.  Berie sa na vedomie. |
| 12. | SPP, a. s. Distribúcia, č. DPSMK/010  zo dňa 02. 08. 2019 | 1. V katastrálnom území obce sa v súčasnosti nachádza distribučná sieť prevádzkovaná SPP-D. VTL s maximálnym prevádzkovým tlakom (OP do 2,5 MPa) a STL2 distribučná sieť s maximálnym prevádzkovým tlakom (OP do 400 kPa). Obec Sokolovce je zásobovaná zemným plynom z VTL plynovodu PL Koplotovce - Sokolovce DN 150 PN25 (OP do 2.5 MPa). Prívod zemného plynu do regulačnej stanice je zabezpečený cez VTL pripojovací plynovod PR Sokolovce DN 50 PN25 (OP do 2.5 MPa).  Distribučná sieť v obci Sokolovce je budovaná z materiálu oceľ, PE.  Zdrojom zásobovania obce zemným plynom je regulačná stanica RS Sokolovce 2,5 MPa/400 kPa, výkon 1 200 m 3/h  Z predmetnej RS sú zásobované zemným plynom obce Sokolovce, Ratnovce a časť Banka. Regulačná stanica je umiestnená v katastrálnom území obce Sokolovce.  2. SPP-D v súčasnosti nemá v riešenom území vlastné rozvojové zámery.  3. Znázornenie umiestnenia plynárenských zariadení, vrátane ich príslušenstva (napr. zariadenia katódovej ochrany) v riešenom území, platné k dátumu vydania tohto vyjadrenia, ktoré sa nachádzajú v katastrálnom území obce Sokolovce, bolo zaslané vo formáte pdf., ako príloha e-mailu, na e-mailovú adresu: [starosta@sokolovce.sk](mailto:starosta@sokolovce.sk) Existujúce plynárenské zariadenie je nevyhnutné zakresliť do UPN-O. V prípade ak e-mail so znázornením umiestnenia nami prevádzkovaných zariadení nebol na vyššie uvedenú adresu doručený, alebo sa vyskytol akýkoľvek problém s otvorením jeho prílohy, kontaktujte nás prosím e-mailom zaslaným na e- mailovú adresu: [pavol.stano@spp-distribucia.sk](mailto:pavol.stano@spp-distribucia.sk) s požiadavkou na zaslanie znázornenia umiestnenia nami prevádzkovaných zariadení v tlačenej forme.  4. Požadujeme zachovať a rešpektovať ochranné a bezpečnostné pásma (ďalej len „**OP** a BP“) existujúcich, plynárenských zariadení tak, ako tieto vyplývajú z ustanovení všeobecne záväzných právnych predpisov. Podrobnosti o rozsahu „OP“ a „BP“ a obmedzeniach v týchto pásmach je možne získať na základe žiadosti zaslanej na oddelenie prevádzky SPP-D.  5. Pripadnú plynofikáciu riešených území požadujeme riešiť koncepčne v súlade s podmienkami, vyplývajúcimi zo všeobecne záväzných právnych predpisov a na základe podmienok a vyjadrení SPP-D, ako prevádzkovateľa siete.  6. V prípade požiadavky na uskutočnenie preložky existujúcich plynárenských zariadení prevádzkovaných SPP-D, je potrebné kontaktovať oddelenie prevádzky SPP-D, ktoré možnosť realizácie preložky posúdi a stanoví konkrétne podmienky jej realizácie.  7. Podľa ustanovenia § 79 ods. 5 a 6 a ustanovenia § 80 ods. 4 zákona č. 251/2012 Z. z. o energetike a o zmene a doplnení niektorých zákonov v znení neskorších predpisov, zriaďovať stavby v ochrannom pásme a bezpečnostnom pásme plynárenského zariadenia a vykonávať činnosti v ochrannom pásme plynárenského zariadenia možno len po predchádzajúcom súhlase prevádzkovateľa siete a za podmienok ním určených. Súhlas prevádzkovateľa siete na zriadenie stavby je dokladom pre územné a stavebné konanie, pričom každá projektová dokumentácia alebo iná dokumentácia stavieb, drobných stavieb, informačných, propagačných a/alebo reklamných zariadení, stavebných prác, terénnych úprav alebo ťažobných prác, sa posudzuje individuálne na základe žiadosti, ktorej vzor je zverejnený na webovom sídle SPP-D: [www.spp-distribucia.sk](http://www.spp-distribucia.sk)  8. Agendu, týkajúcu sa plynárenských zariadení prevádzkovaných SPP-D v súvislosti s procesom tvorby územnoplánovacej dokumentácie vybavuje: SPP - distribúcia, a.s., oddelenie stratégie siete - koncepcia a hydraulika MS. NMnV, Podjavorinskej 10, 915 83 Nové Mesto nad Váhom  9. O presné vytýčenie existujúcich plynárenských zariadení prevádzkovaných SPP-D (plynovodov, prípojok, regulačných staníc, regulačných zostáv, zariadení katódovej ochrany, elektrických káblov atď.) je možné požiadať na adrese: SPP-distribúcia, a.s. Bratislava, Mlynské Nivy 44/a, 82511 Bratislava, pracovisko NMnV, Podjavorinskej 10. 915 83 Nové Mesto nad Váhom. Podrobnosti týkajúce sa postupu pri vytýčení plynárenských sieti a podmienky, za akých je táto služba poskytovaná sú zverejnené na webovom sídle SPP-D: [www.spp-distribucia.sk](http://www.spp-distribucia.sk)  10. Toto vyjadrenie slúži iba pre účely spracovania územného plánu obce **Sokolovce**. Nie je súhlasným vyjadrením SPP-D k technickému riešeniu navrhovaných plynárenských zariadení, ani nie je súhlasným vyjadrením SPP-D k uskutočneniu stavieb v riešenom území. | Berie sa na vedomie.  Akceptované v platnom ÚPN v znení neskorších zmien a doplnkov a akceptuje sa v upravenom návrhu (vo výkrese č. 2.1, 2.2, 4.2).  Akceptuje sa pre ďalší postup.  Akceptuje sa pre ďalší postup.  Berie sa na vedomie.  Berie sa na vedomie.  Berie sa na vedomie.  Berie sa na vedomie.  Berie sa na vedomie. |
| ~~13.~~ | ~~Marián Ištok, Podzámska 2336/29, 920 01 Hlohovec~~  ~~zo dňa 07. 08. 2019~~ | ~~Ako výlučný vlastník parcely č. 183/33 zapísanej na LV č. 1593 v k. ú. obce Sokolovce žiadam obec Sokolovce, aby predmetnú parcelu zaradilo do územného plánu obce.~~ | Je to žiadosť, ktorá sa netýka ZaD3 (ani v názve nie je uvedené, že to je pripomienka k ZaD3), preto by sme to tu vo vyhodnotení mali vypustiť a odpovedať by im obec mala listom (je to asi len náhoda, že žiadosť dávali teraz)  Ale ak chceš, môžeme to ponechať a vyhodnotiť takto:  Berie sa na vedomie, pripomienka je nad rámec spracovaných ZaD č. 3 - jedná sa o nový podnet. Obecné zastupiteľstvom podnet zváži pri spracovaní nových ZaD. |
| ~~14.~~ | ~~Ing. Ľubomír Pikus,~~  ~~Ing. Mária Ďurovcová, Ul. Kornela Mahra 7882/6, 917 08 Trnava~~  ~~zo dňa 07. 08. 2019~~ | ~~Týmto si Vás dovoľujeme požiadať o zahrnutie parciel číslo 284/86 a 284/105 k. ú. Sokolovce do územného plánu obce Sokolovce pre funkčné využitie týchto parciel na výstavbu a bývanie v RD.~~ | - II - |

**Vyjadrenia účastníkov pripomienkového konania k Návrhu „územnému plánu obce Sokolovce – Zmeny a doplnky č. 3“**